Mo‘ynoqda “Orol baliqlaridan 99 taom” gastronomiya festivali o‘tkaziladi

24–25-oktabr kunlari Nukusda va Mo‘ynoq tumanida “Orol baliqlaridan 99 taom” gastronomiya festivali o‘tkaziladi. Bu haqda, Davlat turizm qo‘mitasiga asoslanib, Uz24 xabar bermoqda.

O‘sha kunlari Berdaq va Ajiniyoz xotirasiga bag‘ishlangan xalqaro she’r va musiqa festivali, shuningdek, xalqaro ekofestival hamda “Orol dengiz va Mo‘ynoqning tiklanishi” mavzuidagi konferensiya o‘tkaziladi.
Mo‘ynoq tumanida, Orol dengizi sohilida yangi turistik infrastruktura, o‘tov lagerlari, mashinalarda va kvadrotsikllarda safari uyushtirish imkoniyati yaratildi.
Fevral oyining oxirida Shavkat Mirziyoyev Mo‘ynoqni rivojlantirish dasturini tasdiqlagan edi. Ushbu port shahar dastur asosida turistik markazga aylantirilishi rejalashtirilgan.